b'\n_START_ARTICLE_\nPantelejmon Jegorovi\xc4\x8d Benardos\n_START_SECTION_\n\xc5\xbdivljenje\n_START_PARAGRAPH_\n24. avgusta 1775 je vstopil v gr\xc5\xa1ko srednjo \xc5\xa1olo ter Artilerijsko in in\xc5\xbeenirsko voja\xc5\xa1ko \xc5\xa1olo poljskega plemstva. 16. junija 1781 je bil povi\xc5\xa1an v zastavnika ter dodeljen Schlisseber\xc5\xa1kemu pehotnemu polku. 1. januarja 1786 je bil preme\xc5\xa1\xc4\x8den v Jekaterinoslavski lovski korpus. Bojeval se je proti Turkom v letih 1787-91 ter proti Poljakom v letih 1791 in 1794._NEWLINE_29. septembra 1802 je bil imenovan za poveljnika Ni\xc5\xbeenovgorodskega mu\xc5\xa1ketirskega polka ter 5. marca 1806 za poveljnika Vladimirskega mu\xc5\xa1ketirskega polka; slednji je bil 22. februarja 1807 preoblikovan v pehotni polk. Z njim se je udele\xc5\xbeil bojev proti Francozom v letih 1806-07. 12. decembra 1807 je bil povi\xc5\xa1an v generalmajorja._NEWLINE_Med patriotsko vojno leta 1812 je poveljeval 1. brigadi 18. pehotne divizije. 16. marca 1816 je bil odpu\xc5\xa1\xc4\x8den iz voja\xc5\xa1ke slu\xc5\xbebe.'